stanford-oval/wikipedia huggingface dataset:
לחץ דם
מחלות > לחץ דם נמוך

לחץ דם נמוך עלול לגרום לסחרחורת, לבחילה ואף לאירוע מוחי חולף או אובדן הכרה, ובמקרים קיצוניים הוא מתבטא באירוע מוחי איסכמי, בהלם ואף במוות. רוב האנשים בעלי לחץ דם נמוך באופן קבוע (לרוב נשים) הם רזים יותר, בעלי מסת שריר קטנה יותר ומוגנים יותר מאחרים מפני הפגיעות השונות של יתר לחץ דם בלב ובכלי הדם. מצב של לחץ דם נמוך ממושך (כרוני), הוא עלול להוביל לעייפות יתר ובעיות ריכוז וקשור בדיכאון ובחרדה וייתכן שגם לפגיעה קבועה בתפקודי הזיכרון והחשיבה (דמנציה כגון מחלת אלצהיימר), במיוחד אצל מי שנטל תרופות נגד יתר לחץ-דם ואצל מי שלחץ הדם הדיאסטולי שלו היה נמוך או שחלה ירידה חדה בלחץ הדם הסיסטולי שלו.
במקרים של ירידה חריפה בלחץ הדם, כמו בהלם, מופעלים בגוף מנגנוני פיצוי להעלאת לחץ הדם, במטרה לשמור על הומאוסטזיס, וזאת על ידי העלאת אחד מהגורמים הבאים: נפח הפעימה, קצב הלב וההתנגדות היקפית של זרימת הדם המושגת באמצעות כיווץ העורקיקים. לכן, למשל, בהלם תת-נפחי, שבו יש איבוד נוזלים ודם, נפח הפעימה יורד, והגוף מנסה לפצות על כך באמצעות העלאת הדופק והצרת העורקיקים הסמוכים לעור, דבר שמתבטא בחיוורון וקור של פני העור. המערכת העיקרית המפעילה מנגנונים אלו באופן מיידי היא המערכת הסימפתטית.
מחלות > טבלת ערכים ללחץ דם

| ערך | ערך סיסטולי | ערך דיאסטולי |
| --- | --- | --- |
| תת-לחץ דם | פחות מ-90 | מתחת ל-60 |
| ערך רצוי (ממוצע) | 90–119 | 60–79 |
| קדם יתר לחץ דם | 120–139 | 80–89 |
| יתר לחץ דם שלב 1 | 140–159 | 90–99 |
| יתר לחץ דם שלב 2 | 160–179 | 100–109 |
| יתר לחץ דם, משבר | יותר מ-180 | יותר מ-120 |
ראו גם

מחזור הדם
דופק
ביופידבק
לחץ דופק
סימנים חיוניים
מחלת יתר לחץ דם בהיריון
מד לחץ דם
הולטר לחץ דם
הערות שוליים

↑  Aram V. Chobanian, George L. Bakris, Henry R. Black, William C. Cushman, The Seventh Report of the Joint National Committee on Prevention, Detection, Evaluation, and Treatment of High Blood Pressure: the JNC 7 report, JAMA 289, 2003-05-21, עמ' 2560–2572 doi: 10.1001/jama.289.19.2560
↑  https://www.ncbi.nlm.nih.gov/pmc/articles/PMC3013529/
↑  https://www.ncbi.nlm.nih.gov/pubmed/7016781
↑  Yasser Aladdin, Muhammad S. Hussain, Maher Saqqur, Real-time hemodynamic assessment of intracranial stenosis in a patient with orthostatic aphasia: potential applications of transcranial Doppler, Journal of Neuroimaging: Official Journal of the American Society of Neuroimaging 19, 2009-01-01, עמ' 86–88 doi: 10.1111/j.1552-6569.2007.00234.x
↑  Frank M. White, Fluid Mechanics, 6th Ed, McGraw Hill 2008, p.269 ISBN 978-0-07-128645-9
↑  W. P. Santamore, A. A. Bove, R. A. Carey, Hemodynamics of a stenosis in a complaint artery, Cardiology 69, 1982-01-01, עמ' 1–10
↑  Dimitrios Terentes-Printzios, Vasiliki Gardikioti, Charalambos Vlachopoulos, Central Over Peripheral Blood Pressure: An Emerging Issue in Hypertension Research, Heart, Lung & Circulation 30, 2021-11, עמ' 1667–1674 doi: 10.1016/j.hlc.2021.07.019
1 2  A. L. Pauca, S. L. Wallenhaupt, N. D. Kon, W. Y. Tucker, Does radial artery pressure accurately reflect aortic pressure?, Chest 102, 1992-10, עמ' 1193–1198 doi: 10.1378/chest.102.4.1193
↑  M. J. Mitchinson, The hypotensive stroke, Lancet (London, England) 1, 1980-02-02, עמ' 244–246
↑  P. E. Owens, S. P. Lyons, E. T. O'Brien, Arterial hypotension: prevalence of low blood pressure in the general population using ambulatory blood pressure monitoring, Journal of Human Hypertension 14, April 2000, עמ' 243–247
↑  Bjørn Hildrum, Arnstein Mykletun, Eystein Stordal, Ingvar Bjelland, Association of low blood pressure with anxiety and depression: the Nord‐Trøndelag Health Study, Journal of Epidemiology and Community Health 61, 2017-03-23, עמ' 53–58 doi: 10.1136/jech.2005.044966
↑  Chengxuan Qiu, Eva von Strauss, Johan Fastbom, Bengt Winblad, Low blood pressure and risk of dementia in the Kungsholmen project: a 6-year follow-up study, Archives of Neurology 60, February 2003, עמ' 223–228
↑  Emer R. McGrath, Alexa S. Beiser, Charles DeCarli, Kendra L. Plourde, Blood pressure from mid- to late life and risk of incident dementia, Neurology 89, 2017-12-12, עמ' 2447–2454 doi: 10.1212/WNL.0000000000004741
| --- | --- |
בקרת זהויות :  NLI: 987007282674805171  BNE: XX526486  BnF: cb11976295t (data)  GND: 4007263-0  LCCN: sh85015010  NDL: 00565670  NKC: ph121951 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דיאגרמת ויגרס, ובה מדדים שונים, לרבות לחץ דם, לאורך פעימת הלב
שרוולית לחץ דם על הזרוע ומתחתיה מסכת.
בית הטירה

| --- | --- |

בית הטירה, 2010
 מידע כללי
 סוג:  בית מגורים
 כתובת:  רחוב יפה נוף 95, מרכז הכרמל
 מיקום:  חיפה
 מדינה:  ישראל
 הקמה ובנייה
 תקופת הבנייה:  1934–1937 (כ־3 שנים)
 תאריך פתיחה רשמי:  1937 
 מידות
 שטח:  כ-500 מ"ר כולל המרפסות (מוערך)
 
 קואורדינטות:  32°48′25″N 34°59′16″E﻿ / ﻿32.80701°N 34.98785°E﻿ / 32.80701; 34.98785
  (למפת חיפה מוגדלת) בית הטירה(למפת חיפה רגילה) בית הטירה(למפת הגליל המערבי רגילה) בית הטירה(למפת הגליל המערבי מוגדלת) בית הטירה
 
בית הטירה, אשר ידוע גם בתור הטירה של הכרמל, הוא בית מגורים השוכן ברחוב יפה נוף 95, מרכז הכרמל, חיפה.
היסטוריה

המבנה תוכנן על ידי אדריכל איטלקי בשם LUIGI MERULLA. התוכניות אושרו ביוני 1934, והבניין הושלם במהלך 1937. בעליו המקוריים של המבנה היו מוריס ואניס אביאד'/ أبيض, בני משפחה ערבית-קתולית אמידה. בתקופת שלטון המנדט הבריטי בארץ ישראל התגורר בקומות העליונות של הבית פנחס רוטנברג, מייסד "חברת החשמל פלשתינה", הורתה של חברת החשמל לישראל.
פרטי המבנה

הבית נבנה במקור על מגרש של 1.1 דונם, ושטחו הבנוי כ-500 מ"ר. בקומת הקרקע טרקלין, מטבח, חדרי הסבה ובר. בקומה הראשונה 4 חדרי שינה וחדר הסבה. למבנה מרפסות בכל קומה. הבית בנוי אבן בסיתות גס ובטון מזוין. גג הרעפים מורכב ממספר רב של שיפועים בגבהים שונים, ומעוטר צריחים שמשווים לו מראה של טירה, ומכאן שמו. הבית עוצב בסגנון אדריכלות אקלקטית. בקומת המרתף ביחד עם חדר הכביסה וחדר משרתים, היו במקור בורות אגירת מים.
לפי התכנית המקורית, גג הצריח הצפוני נבנה מלוחות נחושת בעיצוב כיפה, אך בשלב מסוים בחיי המבנה הוחלף ברעפים.
התפתחות רחוב פנורמה עם הכרמל המרכזי

בשנות ה-30 של המאה ה־20 נבנו ברחוב בניינים של בני המעמד העליון, שהתאפיינו בבניה איכותית ורחבת ממדים, רובם ככולם בגימור אבן. הבניין נמצא מעל סמטת הסביונים, שהייתה אז שביל חמורים שהוביל מטה אל טרסות. לידו במספר 97, הוקם בית דירות נוסף גדול יותר, בית "מויאל" (דוגמאות נוספות הן: בתי עזאם במספר 18, ובית האפנדי במספר 56).
מול בניין הטירה ואחיו לרחוב היה קיים מיסיון הכרמל הטמפלרי, שנהרס בתחילת שנות ה-80 של המאה ה-20 לטובת הקמת מגדלי פנורמה.
הערות שוליים

↑  בית הטירה בחיפה, באתר פיקיוויקי
בית הטירה ב־2012
קטע מתוכניות הבניין שהוגשו לאישור מחלקת ההנדסה של עירית חיפה, אפריל 1934. באדיבות הארכיון.
מלחמת העולמות

ערך זה עוסק בספר מאת הרברט ג'ורג' וולס. אם התכוונתם למשמעות אחרת, ראו .
מלחמת העולמות (באנגלית: The War of the Worlds) הוא רומן בדיוני שחיבר הסופר האנגלי ה. ג'. וולס ושראה אור בשנת 1898. זהו רומן העוסק בפלישה של אנשי המאדים לכדור הארץ. הדובר בספר מתאר התרחשויות שקרו שש שנים קודם להווה הסיפורי.
כמקור ההשראה לסיפור שימשו כנראה הגילויים האסטרונומיים מאותה התקופה של מה שנראה כ"תעלות" על פני המאדים. הגילויים הולידו השערות לגבי קיום חיים על כוכב זה. הספר מותח גם ביקורת סמויה על הקולוניאליזם ועל יחס בני-האדם לחיות חסרות מגן.
הספר ועיבודיו המאוחרים יותר הפכו את רעיון הפלישה ממאדים ואת המכונות התלת-רגליות לקלסיקה של תרבות המדע הבדיוני.
עלילה > תסכית

'מלחמת העולמות' הומחזה בארצות הברית כתסכית בשנת 1938. התסכית שודר בארצות הברית בתחנת הרדיו של CBS, ב-30 באוקטובר של אותה שנה, (לכבוד ליל כל הקדושים שחל למחרת). התסכית היה במתכונת של שידור אירוע חי תוך פריצה לשידור באמצע תוכנית של מוזיקה קלה. אורסון ולס היה השדר (האמיתי כביכול) ועשה זאת בצורה כה משכנעת, עד שהתעוררה היסטריה המונית ומנוסה של רבים מבתיהם באזור ניו יורק וניו ג'רזי. השידור הפך למעין מיתוס היסטורי. וודי אלן שיחזר את האירוע בסרטו "ימי הרדיו" משנת 1987.
עלילה > הגרסה המוזיקלית

במשך שנים רבות, הגרסה המוכרת של 'מלחמת העולמות' הייתה דווקא הגרסה המוזיקלית של ג'ף ויין. האלבום יצא בשנת 1978 והיווה יצירה מוזיקלית שעומדת בפני עצמה. היצירה היא בעיקרה מוזיקה אלקטרונית אינסטרומנטלית, הכוללת מספר שירים נפרדים, ובתוכה משולב הסיפור המקורי. באלבום מככבים כמה מהשמות המפורסמים של התקופה, בהם שחקן הקולנוע ריצ'רד ברטון בתפקיד המספר, וג'סטין היווארד מלהקת מודי בלוז בביצוע שיר שהפך ללהיט סולו עצמאי - "סתיו לנצח" (Forever Autumn). לאלבום יצאו גרסאות בספרדית ובגרמנית. בשנת 2005 הוצא האלבום מחדש בעקבות הסרט בגרסה רגילה, ובגרסה מורחבת הכוללת בונוסים ותוספות.
לקהל הישראלי מוכרת הנעימה המרכזית מתוך היצירה בהקשר קולנועי קצת אחר. בשנות השמונים השתמשו המפרסמים א.ד. מטלון בקטע מתוך האלבום כרקע לפרסומות שהופקו לקולנוע.
ב-2012 הוציא ג'ף ויין גרסה עדכנית לאלבום, הפעם עם ליאם ניסן בתפקיד המספר. לצידו השתתפו באלבום, בין השאר, גארי בארלו (סולן להקת טייק ד'את), ריקי וילסון (סולן להקת קייזר צ'יפס), וג'וס סטון.
עלילה > סרטי קולנוע

לסיפורו של ה. ג' וולס הופקו מספר גרסאות קולנועיות. שתי הבולטות בהן היו גרסתם של ג'ורג' פאל (מפיק) וביירון הסקין (במאי) משנת 1953, בכיכובם של ג'ין ברי ואן רובינסון, וגרסתו של סטיבן ספילברג משנת 2005, בה השתתפו טום קרוז, מירנדה אוטו וטים רובינס.
עלילה > סדרות טלוויזיה

לסיפורו של ה. ג' וולס הופקו שלוש סדרות טלוויזיה: בשנת 1988 הופקה "מלחמת העולמות" כהמשך לסרט משנת 1953. בשנת 2019 הופקה מיני-סדרה בריטית בהפקת BBC המתרחשת באנגליה האדוארדיאנית וסדרת טלוויזיה אמריקאית בהפקת פוקס המאה ה-20 המתרחשת בזמן המודרני, בדומה לעלילת סרטו של סטיבן ספילברג משנת 2005.
לוח גורדה

מפה של לוח גורדה ולוח חואן דה פוקה השכן נוחתים מתוך ללוח הצפון-אמריקאי
לוח גורדה הוא לוח טקטוני ימי באגן המזרחי של האוקיינוס השקט מול צפון קליפורניה בחוף המערבי של אמריקה הצפונית, אחד מהשרידים הצפוניים שנותרו מלוח פרלון. לעיתים מתייחסים אליו (למשל בפרסומים של תוכנית הסיכונים לרעידות אדמה של הסקר הגאולוגי של ארצות הברית) בפשטות כאל החלק הדרומי ביותר של לוח חואן דה פוקה השכן, עוד שריד מלוח פרלון.
שלא כמרבית הלוחות הטקטוניים, עובר לוח גורדה עיוותים משמעותיים בתוך גבולותיו. העתקים רבים מופו הן במשקעים והן בבסיס אגן גורדה, שהוא בלב הלוח דרומית ל-41.6° צפון. לחצים מהלוחות השכנים, הלוח הצפון-אמריקאי והלוח הפסיפי גורמים לרעידות אדמה תכופות בלב הלוח, לרבות רעידת האדמה בקייפ מנדסינו (2024) במגניטודה 7.0 .
הצד המזרחי של הלוח הוא גבול סגירה המופחת מתחת ללוח הצפון-אמריקאי בצפון קליפורניה. הצד הדרומי הוא גבול חילוף עם הלוח הפסיפי לאורך העתק מנדוסינו (Mendocino Fault). הצד המערבי של הלוח הוא גבול פתיחה עם הלוח הפסיפי תוך יצירת רכס גורדה. הצד הצפוני הוא גבול חילוף עם לוח חואן דה פוקה, אזור השבירה בלנקו (Blanco Fracture Zone).
ההפחתה של לוח גורדה מתחת ללוח הצפון-אמריקאי גורמת לפעילות הגעשית בצפון קליפורניה, ספציפית הרי הגעש, שסטה ולאסן. האחרון התפרץ לאחרונה בין 1914 ל-1917.
הערות שוליים

↑  Cascadia Subduction Zone
↑  Gulick, S., Meltzer, A., and S. Clarke (1998), Seismic structure of the southern Cascadia subduction zone and accretionary prism north of the Mendocino triple junction
↑  M 7.0 - 2024 Offshore Cape Mendocino, California Earthquake, USGS - Earthquake Hazards Program
| טקטוניקת הלוחות |
| --- | --- | --- |
| לוחות | הלוח הערבי • הלוח האפריקאי • הלוח האירואסייתי • הלוח הלבנטיני • הלוח האנטולי • הלוח ההודי • הלוח האוסטרלי • הלוח האנטארקטי • הלוח הצפון-אמריקאי • הלוח הדרום-אמריקאי • הלוח הפסיפי • הלוח הקריבי • לוח סקוטיה • לוח נסקה • לוח קוקוס  • לוח גורדה • לוח חואן דה פוקה • הלוח הפיליפיני • הלוח האדריאטי • לוח אוחוצק • לוח אוקינאווה • הלוח האמורי • לוח יאנגצה |  |
| העתקים ובקעים | הבקע הסורי-אפריקני • העתק סן אנדראס • העתק המלכה שארלוט • ההעתק הצפון אנטולי • ההעתק המזרח אנטולי  • משולש עפר • הרכס המרכז-אטלנטי |  |
| שקעים אוקייניים | שקע טונגה • שקע מריאנה • שקע קוריל-קמצ'טקה • שקע יפן • שקע ננקאי • שקע אוקינאווה • שקע ריוקיו |  |
עוזי פז

| --- | --- |

עוזי פז
 לידה:  1935 (בן 89 בערך) כפר הס, פלשתינה (א"י)
 ענף מדעי:  ביולוגיה
 מקום מגורים:  ישראל ישראל
 מקום לימודים:  אוניברסיטת תל אביב
עוזי פז (נולד ב-1935) הוא ביולוג ופעיל סביבה, מחלוצי שמירת הטבע בישראל, כיהן כמנהלהּ הראשון של רשות שמורות הטבע.
קורות חייו ופועלו

פז נולד בכפר הס, אימו, מיכל, נכדה ללאה ולאברהם יעקובסון, מאנשי העלייה הראשונה, הייתה ילידת מטולה, ואביו, אליעזר פרויז, היה מראשוני העלייה השלישית. פז התחנך בתל אביב והצטרף ב-1952 עם חבריו מתנועת השומר הצעיר לקיבוץ סאסא.
ב-1957 עבר לאילת ושימש כפקח בשמורת חוף האלמוגים. ב-1959 הקים את המדור לשמירה על הטבע במשרד החקלאות ועמד בראשו. פז גיבש את ההצעה הראשונה של שמורות הטבע ברחבי הארץ ודאג להכריז, כבר בסוף שנות ה-50, על מספר אזורים כאסורים לציִד על מנת לשמור על עופות המים ועל הצבאים, וזאת עוד טרם חוקק חוק גנים לאומיים ושמורות טבע. הוא פעל, בשיתוף עם החברה להגנת הטבע, לקידום חוק גנים לאומיים ושמורות טבע ולאישור הקמתה של רשות שמורות הטבע ויזם את הפֶרֶק בחוק בדבר ערכי טבע מוגנים – המסגרת החוקית לשמירת פרחי הבר בישראל.
ב-1964 מונה פז למנהל הראשון של רשות שמורות הטבע. בתוקף תפקידו דחף לטיפוחן של שמורות טבע אחדות ולהנגשתן לקהל הרחב. פז עיצב את המודל הקיים בשמורות טבע של שמירה קפדנית על ערכי טבע שבתחומיהן תוך מתן אפשרות לציבור ליהנות מהן. בשנתיים הראשונות להקמת הרשות הוכשרו לביקורי הקהל שמורות תל דן, נחל עיון ("התנור"), המסרק ומערת פער.
פז יזם את המסע לשמירת פרחי הבר ולהפצת תודעתו בציבור, בעיקר בקרב ילדי בתי הספר וגני הילדים, ועמד בראשו בשנותיו הראשונות.
באפריל 1965 ויתר על המינוי של מנהל הרשות לטובת האלוף אברהם יפה, שפרש מצה"ל. המשיך לעבוד ברשות כמדען ראשי עד 1980. לאחר מכן היה חבר במליאת הרשות ויו"ר הוועדה המדעית-מקצועית עד 2002.
במשך השנים ניהל פז, בשיתוף עם החברה להגנת הטבע וגורמים נוספים, מאבקים למניעת פגיעה בנופי הארץ, בימים שבהם האתוס הציוני דגל ב'כיבוש השממה' תוך התעלמות מערכי הטבע והנוף. המאבקים הללו הובילו לביטול חמש תוכניות בנייה מאושרות על פני כ-13,000 דונם בכרמל, תוך מתן פיצויים לבעלי הקרקע, וכן להכרזת הר הכרמל, בשלמותו, כגן לאומי ושמורת טבע; ביטול תוכניות נטיעה של קק"ל בשטחים שנועדו לשמורות טבע בכרמל, בגבעת המורה, בגלבוע, בנחל קדש, בהר חורשן ועוד; מניעת אישורים לפתיחת מחצבות גדולות-היקף ברחבי הכרמל ולהרחבתן של מחצבות קיימות; השארת אחדים ממעיינות נחל כזיב בשפיעתם הטבעית בערוץ הנחל, ובכך להצלת שדרת עצי דולב שלאורכו מכליה; מניעת כליאת מי נחל דן במקום נביעתם וקביעת מיקום תפיסתם במורד הנחל; שיקום נחלי עין גדי (אחרי תפיסתם על ידי הקיבוץ והזרמתם בצינורות) על ידי השבתם לזרימה חופשית בערוצים.
במקביל לעבודתו למד פז בפקולטה למדעי הטבע באוניברסיטת תל אביב, ובשנת 1978 הוענק לו תואר דוקטור על מחקרו בדינמיקה של אוכלוסיית פשוש (Prinia gracilis) ומשמעות גודל התטולה בציפורי שיר. בשנים 1980–2001 לימד במכללת בית ברל וניהל בה את המכון לטבע. בשנים 2001–2013 שימש מרצה בכיר במכון אבשלום.
פז חיבר את "ארץ הצבי והיעל", שהיה הראשון בספרים על שמורות הטבע בארץ, כתב וערך את כרך העופות באנציקלופדיית החי והצומח של ארץ ישראל, פרסם עוד כתריסר ספרים בנושאי החי והצומח בארץ ישראל וכן מאות מאמרים בנושאים אלה. במשך שנים אחדות כתב מדור דו-שבועי בשם "נופים וטבע" בעיתון על המשמר (1960–1965) ובעיתון הארץ (1966–1970). פז ערך עשרות מצגות המבוססות על צילומיו ועוסקות בהיבטים שונים של נופי הארץ על החי והצומח בהם. במשך השנים הדריך מאות סיורים ברחבי הארץ ובחו"ל.
בשנת 2000 הוענק לו פרס קרן פורד, ובשנת 2003 נבחר כחבר כבוד בחברה הישראלית לזואולוגיה.
עוזי פז נשוי לבתיה, אב לשלושה וסב לשמונה נכדים. מתגורר ברמת אפעל.
מספריו

פרחי הגליל (יחד עם זאב ברלינגר וצבי זילברשטיין), המחלקה לחינוך ולתרבות של עיריית חיפה, 1966
נופים וטבע מנגב עד חרמון, עם עובד, 1979
ארץ הצבי והיעל, הוצאת מסדה, 1980
עופות, כרך 6 בסדרת אנציקלופדיית החי והצומח של ארץ ישראל, משרד הביטחון – ההוצאה לאור, 1984
The Birds of Israel, London: Christopher Helm, 1987
בארץ אהבתי, הוצאת מסדה, 1988
מדריך מצולם לציפורים בישראל לפי מקומות חיות (עם יוסי אשבול), הוצאת כתר ספרים, 1990
על עשב השדה וחיית הארץ, הוצאת מסדה, 1991
בשבילי ארץ התנ"ך, הוצאת מודן, 2006
נוף וטבע בנווה עין גדי (עם מיכאל בלכר), הוצאת אריאל, 2010
שינויים ותמורות בעולם העופות במאה ה-20, קרן הדוכיפת ורשות הטבע והגנים, 2014
הרים הגבוהים ליעלים (עם יורם יום-טוב), רשות הטבע והגנים, 2019
לעבדהּ ולשמרהּ: שמירת הטבע בישראל - מראשיתה ועד עתה, מוזיאון הטבע ע"ש שטיינהרדט ורשות הטבע והגנים, 2021
ממאמריו

"שמורות טבע בישראל", טבע וארץ ו' (1), 1963: 19–23
"החי בסיני", האנציקלופדיה העברית כ"ה, 1974: 958–959
"שיקום שמורת החולה", שמירת הטבע בישראל 1, 1975: 116–206
"ערכי טבע מוגנים" (מצפה), טבע וארץ י"ז, 1975: 59–60
"שמורות טבע וגנים לאומיים", האנציקלופדיה לחקלאות ג', 1975: 484–487
עם שלום זו-ארץ, "דגירת אנפות בישראל ומושבותיהן", שמירת טבע בישראל 1, 1975: 43–94
"יחודו של הנגב ויעודן של שמורות הטבע" (מצפה), טבע וארץ י"ח (3), 1976: 99–100
"החי בנגב", בתוך: ארץ הנגב (עורכים: א' שמואלי ו-י' גרדוס), כרך א, 1979: 177–200
"שמורות טבע בנגב", ארץ הנגב כרך ב, 1979: 783–788
"מאה שנות נסיגה ותמורות בעולם החי", בתוך: התקופות הגדולות של ארץ ישראל (עורך: נפתלי ארבל) כרך 5, הוצאות רביבים וספריית מעריב, 1980: 205–214
"הצומח הטבעי של ארץ ישראל בשלהי התקופה העות'מאנית". טבע וארץ כ"ב (2), 1980: 48–50
"שמורות טבע ופרקים לאומיים", האנציקלופדיה העברית ל"ב, 1981: 59–66
"ניקיון הכפיים של עושי הפחמים", טבע וארץ כ"ד (3), 1982: 131
"האם השושן צחור?", טבע וארץ ל' (8), 1988: 22-17; (9): 14–19
"בזכות האביב ולמען הסתיו", טבע וארץ ל"ג (3), 1991: 32–35
(עם ה' גורוחובסקי), "פרחים וקוצים בחיי ישו", ארץ היעל 23, 1992: 67–90
"כך זה התחיל", טבע וארץ 264, 1994: 225–230
"כלב הים הנזירי", ארץ וטבע י' (4) 1996: 18–21, 55
"תמורות בנופי הארץ במאה העשרים", בתוך: נופי ארץ ישראל – ספר עזריה אלון (עורכים: ג' ברקאי וא' שילר). 1998: 59–73
"חתול הפרעונים". ארץ וטבע 77, 2002: 28–32
"להציל את חומעת האווירון" מסע אחר 137, 2003: 108–109
"שינויים ותמורות בעולם העופות של ישראל במאה ה-20", העזניה (עלון מרכז המידע לעופות דורסים) 30, 2003: 16–37
"מבצע ראם", מסע אחר 146, 2003: 80–84
"עין גדי שאהבתי", ארץ וטבע 100: 104
"עוד על הספר 'לעצור את הדחפור'", אריאל 173: 106–107
"אהלן לגעדה והוי המלענן", הארץ, מוסף תרבות וספרות, 25.8.2006
"הקול הירוק", הארץ, מוסף תרבות וספרות, 6.10.2006
"שמירת טבע בישראל והגנה על צמחי הבר – על מה ולמה?" הקדמה לספר האדום – צמחים בסכנת הכחדה בישראל (כרך א'), רשות הטבע והגנים, 2007
"פרחי בר מוגנים", הקדמה לספר האדום, רשות הטבע והגנים, 2008: 11–14
"אלה מסעי טריסטראם" טבע הדברים 221, 2014: 18–26
"כשושנה בין החוחים", בתוך: ד' שחק, סודות של איריסים, 2015: 25–27
"חד קרן – אגדה שהפכה למציאות", טבע הדברים 233, 2015: 16–26
"פארק השרון", טבע הדברים 236, 2015: 62–75
"שמורת נחל עיון ('התנור')", טבע הדברים 238, 2015: 38–50
"שפתותיו שושנים", כלנית 2, 2015
" זה הסתיו – הרהורים על עונות השנה בארץ בעקבות הפריחה הסתווית", כלנית 2, 2015
"עטרת קוצים וזר פרחים בחיי ישוע: פרחים וצמחים במסורת ובאמנות הנוצרית – בין שושן לשושנת יריחו", כלנית 4, 2017
Galilee Flowers, The Municipality of Haifa, 1966
Israeli Ibex", Animals 11(1), 1968: 18-19"
The Rehabililitation of the Huleh Reserve, Nature Reserves Authrity (Israel), 1978
With H. Mendelssohn, "Mass Mortality of Birds of Prey Caused by Azodrin, an Organophosphorus Insecticide", Biol. Conserv. 11(3), 1977:163-170
With Y. Paran, "Autumn Migration of Water Birds on the North Coast of Sinai", Poster Presentation in XVII International Ornithological Congres, 1978
With Y. Zuckerbrot and U. Safriel, "Autumn Migration of Quail at the North Coast of Sinai Peninsula", Ibis 122, 1980: 1-14
With Y. Eshbol, "Birds: High hopes", BBC Wildlife (June), 2002: 28-30
With Y. Eshbol, "Adoption of Black-winged Stilt by Common Terns", Wilson Bull. 114(3), 2002, 409-412
רוזלינה

| --- | --- |

 הופעה ראשונה:  Super Mario Galaxy‏ (2007)
 יוצרים:  יושיאקי קואיזומי
 דיבוב:  מרסדס רוז (2007–2010) קרי קיין (2011–2014) לורה פיי סמית' (2013–הווה)
 מידע
 מין:  נקבה
 דמויות קשורות
 חברים:   מריו מריו לואיג'י מריו הנסיכה פיץ' הנסיכה דייזי לומה
 אויבים:  באוזר באוזר ג'וניור
קוספליי של רוזלינה
רוזלינה, הידועה בשם רוזטה ביפן (ロゼッタ), היא דמות בדיונית בסדרת בזיכיון משחקי הווידאו "מריו" של חברת נינטנדו היפנית.
מאז הופעת הבכורה של הדמות במשחק "Super Mario Galaxy" בשנת 2007 כדמות שאינה שחקן, הפכה רוזלינה לדמות בולטת בזיכיון משחקי מריו רוזלינה בה ניתן לשחק ברוב משחקי הסדרה.
סקירה כללית

לרוזלינה שמלה בצבע טורקיז, כתר, ושרביט.
רוזלינה היא חכמה, אדיבה, חביבה, ואימהית אשר הפכה את ההגנה על הקוסמוס למשימתה בחיים. יש לה ידע רב על היקום. רוזלינה היא גם ידידה טובה של מריו ולואיג'י, ובמשחק Super Mario Galaxy היא מסייעת להם להגיע לבאוזר על מנת להציל את הנסיכה פיץ'.
רוזלינה מוצגת כאישה חכמה, בוגרת, אימהית וחביבה, שהפכה את ההגנה על הקוסמוס למשימתה בחיים. רוזלינה היא השליטה של מקום עלום שם ובנוסף לכך היא האם המאמצת של הדמות לומה. היא שוכנת במצפה כוכבי השביט ומשום היא משגיחה על היקום.
הופעות > בסדרת משחקי סופר מריו

במשחק "Super Mario Galaxy" באוזר חוטף את הנסיכה פיץ' כאשר הוא שולף את הטירה מהאדמה בעוד שהנסיכה פיץ' עודנה בתוף הטירה, ובנוסף לכך הוא גם תוקף את מצפה השביטים בו גרה רוזלינה עם הלומה המאומצת שלה, וגונב ממנה את כוכבי הכוח. רוזלינה מבקשת ממריו שיסייע להשיב עבורה את כוכבי הכוח, ובתמורה היא מבטיחה לסייע לו להציל את הנסיכה פיץ'. ברגע שמריו משיג מספיק כוכבי כוח, רוזלינה מסוגלת להפוך את מצפה השביטים שלה לכוכב שביט ולהסיע את מריו למרכז היקום, במיקום בו נמצאים באוזר והנסיכה פיץ'. לאחר שבאוזר מובס על ידי מריו, הגלקסיה של באוזר קורסת לתוך חור שחור מאסיבי, אשר בולע את כל מה שנקרה בדרכו, כולל הטירה של הנסיכה פיץ', מצפה השביטים של רוזלינה וספינות האוויר של באוזר. לאחר שהשחקן מצליח לאסוף במשחק 120 כוכבי כוח, מוצגת הודעה בה רוזלינה מודה לשחקן, ומבטיחה לשמור עליהם. בסיפור רקע שנפתח בהדרגה ככל שהמשחק מתקדם, רוזלינה מגלה שבילדותה היא איבדה את אימה.
במשחק "Super Mario Galaxy 2" צללית המכונה "הרוח הקוסמית", אשר דומה מאוד לרוזלינה, מסייעת לשחקן בשלבים בהם השחקנים מת מספר פעמים.
במשחק "Super Mario 3D World" רוזלינה מוצגת כדמות נוספת בה השחקן יכול לבחור לשחק.
דמות של רוזלינה נכללת גם במשחק "Super Mario Odyssey".
הופעות > במשחקים אחרים בזיכיון

רוזלינה נכללת גם במשחקי המרוצים Mario Kart Wii, Mario Kart 7, Mario Kart 8, Mario Kart Arcade GP DX ו־Mario Kart Tour כדמות אשר זמינה בשלב מאוחר יותר במשחק, והיא זמינה גם כברירת מחדל במשחק- Mario Kart 8 Deluxe. ב-Mario Kart 8 ניתן גם לשחק בגרסת תינוק של רוזלינה. לרוזלינה יש גם מסלול מרוצים משלב במשחק Mario Kart 7 בשם "Rosalina's Ice World" (עולם הקרח של רוזלינה).
רוזלינה נכללת גם כדמות בה ניתן לשחק במשחק Mario Golf: World Tour, אך צריך להוריד את חבילת תוכן בשביל שהדמות תהיה זמינה במשחק. ניתן גם להילחם בשחקנים אחרים באמצעות רוזלינה במשחק ב־Super Smash Bros ו- Super Smash Bros. Ultimate, וכמו גם ב־Mario Party 10, Mario Tennis: Ultra Smash, Super Mario Party, Mario Tennis Aces, Mario Golf: Super Rush, Mario Strikers Battle League, ו־Mario Party Superstars. ניתן לשחק בה גם במשחק "מריו וסוניק במשחקים האולימפיים בריו 2016", וכמו גם במשחק "מריו וסוניק במשחקים האולימפיים בטוקיו 2020". רוזלינה נכללת גם במשחק Super Mario Maker אך היא הופכת זמינה רק בהמשך המשחק. רוזלינה הופיעה גם במשחק הקרוסאובר ב"Puzzle Dragons Z". רוזלינה נכללת גם המשחק "Mario + Rabbids Sparks of Hope" שם היא נחטפת על ידי הנבל הראשי במשחק.
הערות שוליים

↑  "Here's how Super Mario Galaxy 2's 'Super Guide' works". Destructoid. 21 באפריל 2010. נבדק ב-25 בפברואר 2012. {{cite web}}:  (עזרה)
↑  "Super Mario Odyssey - Secret 8-Bit Rosalina - YouTube". www.youtube.com. נבדק ב-4 בינואר 2021. {{cite web}}:  (עזרה)
↑  "Rosalina will be in Mario Kart 7". Nintendo Everything. אורכב מ-המקור ב-20 אפריל 2012. נבדק ב-24 פברואר 2012.
↑  Official Game Bio: "Making her debut on the track, Rosalina shows her experience of space travel translates well to rocketing round the race course. With a friendly Luma by her side, Rosalina is right at home on the track!". Nintendo.
↑  "Rosalina – Mario Kart 7". IGN. נבדק ב-8 באפריל 2012. {{cite web}}:  (עזרה)
↑  "NoA PR – Mario Golf: World Tour Lets Players Expand Their Play Options". GoNintendo. אורכב מ-המקור ב-2 מאי 2014. נבדק ב-16 מאי 2014.
↑  Thomsen, Michael (9 ביוני 2015). "'Puzzle & Dragons Z + Super Mario Bros. Edition' struggles to make free-to-play games worth a higher price of admission". The Washington Post. נבדק ב-26 בדצמבר 2019. {{cite news}}:  (עזרה)
| מריו (זיכיון) |
| --- | --- | --- |
| המשחקים הנמכרים ביותר בזיכיון | האחים סופר מריו (1985)‏ • האחים סופר מריו 3 (1988)‏ • סופר מריו וורלד‏ (1990)‏ • סופר מריו 64‏ (1996) • האחים סופר מריו החדשים‏ (2006) • האחים סופר מריו החדשים Wii‏ (2009)‏ • האחים סופר מריו החדשים U‏ (2012)‏ • מריו קארט 8‏ (2014)‏ • סופר מריו אודיסי‏ (2017) • רשימה מורחבת של כל משחקי הזיכיון |  |
| סדרות המשחקים המרכזיות | סופר מריו • מריו קארט • מריו פארטי • |  |
| סדרות משחקי ספין-אוף | דונקי קונג(אנ') • לואיג'י(אנ') • ואריו(אנ') • יושי(אנ')  • מריו נגד דונקי קונג |  |
| מדיות נוספות | סרט לייב-אקשן • סרט אנימה(אנ') • סדרת טלוויזיה • סרט הנפשה ממוחשבת |  |
| דמויות מרכזיות | מריו • לואיג'י • הנסיכה פיץ' • טואוד • יושי • באוזר • ואריו • ואלואיג'י • דונקי קונג • באוזר ג'וניור • הנסיכה דייזי • רוזלינה • דידי קונג • בירדו • פאולין(אנ') • קופלינגים(אנ') |  |
| שונות | נעימת הנושא של האחים סופר מריו • נינטנדו • שיגרו מיאמוטו • צ'ארלס מרטינה • סופר נינטנדו וורלד |  |